Alicia Silverstone

Alicia Silverstone (sündinud 4. oktoobril 1976) on USA filminäitleja.

Ta kuulub loomade õiguste eest võitlevasse organisatsiooni PETA, mis on valinud ta kõige loomasõbralikumate inimeste hulka.

Silverstone abiellus 11. juunil 2005 rokkmuusik Christopher Jareckiga. Paar oli käinud enne seda kaheksa aastat ja aasta aega olid nad olnud kihlatud. Kihluse puhul kinkis Jarecki Silverstone'ile oma vanaemale kuulunud kihlasõrmuse.

Autasud 

Silverstone ei ole kandideerinud Oscarile. Emmyle kandideeris ta ühe korra (2001 animafilmiga "Braceface", ei võitnud).

1998 sai Silverstone ainsaks naiseks, kes on kandideerinud aasta kõige halvema naisnäitleja auhinnale Kuldne Vaarikas samal aastal kahe filmiga: "Batman & Robin" ("Batman ja Robin") ning "Excess Baggage" ("Üleliigne pagas"). Neist esimesega ta võitiski Kuldse Vaarika. Melanie Griffith on teine näitlejatar, kes on samal aastal (1996) kandideerinud kahe eri filmiga Kuldsele Vaarikale, aga tema kandideeris ühe filmiga peaosas ja teisega kõrvalosas ning viimase ta ka võitis.

1996–2002 valis ajakiri FHM Silverstone'i igal aastal maailma 100 kõige seksikama naise hulka. Kõrgeim koht oli 11. (1997). 2009 valis FHM Silverstone'i kõigi aegade 100 seksikaima naise hulka 17. kohale.

Välislingid

Ameerika Ühendriikide näitlejad
Sündinud 1976